Diari Oficial de la Generalitat Valenciana


Sumari del DOGV 9489, del 14-12-2022 (2022/11859)

RESOLUCIÓ de 2 de desembre de 2022, de la Direcció General de Modernització i Relacions amb L'administració de Justícia, per la qual a conseqüència de la implantació de la Nova Oficina Judicial es convoca concurs específic per a la provisió d'un lloc de treball singularitzat per valencià, del Cos de tramitació processal i administrativa en la Fiscalia d'Àrea Benidorm-Dénia, en la localitat de Benidorm, per execució de la sentència 728/2021, de la secció segona de la sala contenciosa administrativa del Tribunal Superior de Justícia de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9489

Data del DOGV
:   14-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/11021


Data del document
:   02-12-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu
    * concurs administratiu

RESOLUCIÓ de 2 de desembre de 2022, de la Direcció General de Modernització i Relacions amb L'administració de Justícia, per la qual a conseqüència de la implantació de la Nova Oficina Judicial es convoca concurs específic per a la provisió d'un lloc de treball singularitzat per valencià, del Cos de tramitació processal i administrativa en la Fiscalia d'Àrea Benidorm-Dénia, en la localitat de Benidorm, per execució de la sentència 728/2021, de la secció segona de la sala contenciosa administrativa del Tribunal Superior de Justícia de la Comunitat Valenciana. [2022/11406]  
Primer. Per Resolució d'16 de gener de 2019, la Direcció General de Justícia va confirmar el personal funcionari destinat en las actuals fiscalies en els llocs de treball en el procés d'acoblament en la implantació de la Nova Oficina Fiscal en la Comunitat Valenciana.  
  
Disconforme amb aquesta resolució el sindicat de treballadores i treballadors de l'Administració i Serveis Públics Intersindical Valenciana (STAS-IV) va interposar recurs contenciós administratiu davant el Jutjat contenciós administratiu número 5 de València.  
Segon. La sentència número 172/2020 del Jutjat contenciós administratiu número 5 de València, desestimà el recurs interposat per l'STAS-IV.  
Aquesta sentència va ser objecte de recurs d'apel·lació per part d'aquest sindicat davant el Tribunal Superior de Justícia de la Comunitat Valenciana, secció segona de la sala contenciosa administrativa.  
Tercer. La sentència número 728/2021 del Tribunal Superior de Justícia estima en part el recurs contenciós administratiu interposat pel sindicat contra la Resolució de 16 de gener de 2019, anul·lant:  
«(?) 3r. tan sols en relació amb els llocs de treball singularitzats en les oficines de les fiscalies que s'havien de proveir mitjançant concurs específic pertanyents al cos de gestió i tramitació que obren en la RPT, i la cobertura de la qual exigia el requisit dels coneixements de valencià que no es van oferir a tots els funcionaris dels municipis implicats, però mantenint la Resolució en tota la resta quant a la resta del seu contingut i fonamentació».  
Quart. - El marc normatiu que regeix el procés d'acoblament de funcionaris amb destinació definitiva en el procés d'implantació de la nova oficina judicial es troba establit en l'article dos de la Llei orgànica 1/2009, de 3 de novembre, que modifica la disposició transitòria quarta de la Llei orgànica 19/2003, de 23 de desembre, de modificació de la Llei orgànica 6/1985, d'1 de juliol, del poder judicial, la disposició transitòria quarta de la qual estableix «(?) la convocatòria de concursos específics per a aquells llocs de treball que hagen de cobrir-se per aquest sistema, en el qual, per una sola vegada, podran participar en exclusiva els funcionaris destinats en el municipi on hagen d'exercir-se tals llocs de treball».  
  
Cinqué- De conformitat amb les competències atribuïdes per l'article 9.2a del Decret 172/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Justícia, Interior i Administració Pública, aquesta direcció general resol:  
1. Disposar que es complisca la sentència número 728/2021, de 7 d'octubre de 2021, dictada pel Tribunal Superior de Justícia de la Comunitat Valenciana, secció segona de la Sala contenciosa administrativa.  
2. Fer pública la convocatòria del concurs específic per a la provisió del lloc de treball singularitzat per valencià, del Cos de tramitació processal i administrativa de la Fiscalia d'Àrea Benidorm-Dénia, localitat Benidorm que figura en l'annex II de la Resolució de 16 de gener de 2019, de la Direcció General de Justícia  
  
3. Aprovar les bases de la convocatòria, que figuren en l'annex I d'aquesta resolució.  
Informació sobre els recursos que es poden interposar:  
Contra aquesta resolució, que esgota la via administrativa, es pot interposar recurs potestatiu de reposició en el termini d'un mes, davant la Direcció General de Modernització i Relacions amb l'Administració de Justícia, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, recurs contenciós administratiu davant els jutjats contenciosos administratius de la ciutat de València, en el termini de dos mesos, d'acord amb els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, comptats des de l'endemà de la publicació. Els dos terminis es comptabilitzaran a partir de l'endemà de la publicació d'aquesta resolució en l'últim diari oficial (BOE o DOGV).  
  
  
València, 2 de desembre de 2022.- La directora general de Modernització i Relacions amb l'Administració de Justícia: Àngels Bixquert Sanz.  
  
  
ANNEX I  
Bases  
  
Primera. Objecte  
L'objecte de la present convocatòria és la provisió per concurs específic del lloc de treball singularitzat per valencià, a conseqüència de la implantació de la Nova Oficina Judicial en la Fiscalia d'Àrea Benidorm-Dénia, localitat Benidorm, per al Cos de tramitació processal i administrativa, i que es relaciona en l'annex II.  
  
  
Segona. Règim de participació  
2.1 De conformitat amb el que estableix l'article segon de la Llei orgànica 1/2019, de 3 de novembre, i atés que es tracta d'un procés d'acoblament, podran participar en aquest concurs, exclusivament i per una sola vegada, les persones funcionàries de carrera pertanyents al Cos de tramitació processal i administrativa que es trobaven en situació de servei actiu amb destinació definitiva o amb reserva de lloc de treball en el municipi de Benidorm, el 18 d'octubre de 2018, data en la qual va finalitzar el termini que va ser concedit al personal tramitador que, durant el procés d'acoblament anul·lat mitjançant la sentència núm. 728/2021 del Tribunal Superior de Justícia, prestava els seus serveis en les oficines de Fiscalia de la Comunitat Valenciana, per a la presentació de les seues sol·licituds per a la cobertura dels llocs singularitzats existents en les relacions de llocs de treball que tenen assignat el requisit de coneixements de valencià.  
2.2 Les persones participants del present concurs haurien de tindre el seu destí en la mateixa localitat on es trobava l'Oficina de Fiscalia per la qual opten (Benidorm), a data 18 d'octubre de 2018.  
2.3 No podran participar en aquest concurs, atés que es tracta d'un procés d'acoblament, les persones funcionàries que es trobaven a data 18 de octubre de 2018 en situació d'excedència, sense dret a reserva de lloc de treball, les suspeses en ferm, i les sancionades amb trasllat forçós per a un destí en la mateixa localitat en la qual se'ls va imposar la sanció, mentre no hagueren transcorregut un o tres anys, si es tracta de falta greu o molt greu, respectivament.  
Quant al temps mínim per a participar en el present concurs específic, de conformitat amb el que es preveu en l'article 49.7 del Reial decret 1451/2005, no regirà la limitació establida en el seu article 46.1.  
  
  
Tercera. Sol·licituds  
3.1 La sol·licitud per a formar part en aquest concurs haurà de formalitzar-se segons el model que figura en l'annex III d'aquesta convocatòria i presentar-se en el termini de cinc dies naturals, a comptar des de l'endemà de la publicació d'aquesta convocatòria en el Boletín Oficial del Estado (BOE) i el Diari Oficial de la Generalitat Valenciana (DOGV). En el cas que la publicació d'aquesta convocatòria no es realitze simultàniament en el BOE i en el DOGV, es tindrà en compte la data de publicació en el DOGV, d'acord amb el que disposa l'article 49.5 del Reglament d'ingrés, provisió de llocs de treball i promoció professional del personal funcionari al servei de l'Administració de Justícia.  
D'acord amb el que estableixen els articles 10.1, 10.2 i 14.2.e) de la Llei 39/2015, d'1 d'octubre, del procediment administratiu comú de les administracions públiques, les sol·licituds hauran de presentar-se telemàticament a través del Registre Electrònic de la Generalitat Valenciana https://www.gva.es/proc23080, tant l'annex III de sol·licitud com l'annex IV de mèrits al·legats es trobaran disponibles en aquesta seu del Registre Electrònic.  
3.2 Durant el termini de presentació de sol·licituds les persones concursants podran modificar la petició de places mitjançant una nova sol·licitud que anul·larà totalment l'anterior. Transcorregut el termini de presentació, ja no serà possible la modificació.  
3.3 Amb la sol·licitud s'haurà d'emplenar la declaració dels mèrits que s'al·leguen que hauran d'acreditar-se documentalment mitjançant les certificacions, títols, justificants o qualsevol altre mig documental, a què es refereix la base sisena d'aquesta convocatòria.  
3.4. Les sol·licituds tindran caràcter vinculant per a les persones concursants. No obstant això, podrà admetre's la renúncia a la participació en el concurs, tenint com a termini fins a l'últim dia de presentació d'al·legacions a la resolució provisional, en aquells casos degudament justificats.  
  
Quarta. Fases del concurs i proposta de resolució  
4.1 Aquest concurs consta de dues fases que inclouran tots els mèrits que especifica la base cinquena d'aquesta convocatòria. La proposta de resolució recaurà en la persona que tinga la major valoració en el conjunt de totes dues fases.  
4.2 En cas d'empat en el conjunt del concurs, aquest es dirimirà en funció de la major puntuació obtinguda en l'apartat d'antiguitat en el cos.  
  
Cinquena. Mèrits i capacitats a valorar. Barems de valoració  
5.1.- Primera fase. (puntuació màxima 65 punts). En aquesta fase, es comprovaran i valoraran els mèrits generals.  
a) Antiguitat. Pels serveis efectius en el cos s'atorgaran dos punts per cada any complet de serveis, i es computaran proporcionalment els períodes inferiors per mesos o, si fa el cas, per dies. A l'efecte els mesos es consideraran de trenta dies. La puntuació corresponent per dia és de 0,57093761 punts. La puntuació màxima per aquest concepte serà de 53 punts.  
b) Coneixements orals i escrits de valencià:  
A l'efecte, es valorarà el coneixement de valencià fins a un màxim de 12 punts, en els termes següents:  
-Certificat grau elemental o nivell B1: 4 punts  
-Certificat de grau mitjà o nivell C1: 8 punts  
-Certificat de grau superior o nivell C2: 12 punts  
Quan s'acredite més d'un nivell, només es computarà el certificat de major nivell.  
5.2 Segona fase. (puntuació màxima 40 punts). En aquesta fase es comprovaran i valoraran els mèrits i actituds concretes que garantisquen l'adequació del/de l'aspirant d'acord amb el lloc a proveir.  
En concret, i dins d'aquesta fase, es valoraran els mèrits i capacitats següents:  
5.2.1 Experiència professional. - (Puntuació màxima 25 punts). Es valorarà l'acompliment de llocs en les oficines de fiscalia . La puntuació màxima a obtindre en aquest apartat serà de 25 punts, a raó de 2 punts per cada any complet de serveis efectius en aquests centres de destí i es computaran proporcionalment els períodes inferiors per mesos o per, si fa el cas, per dies. A l'efecte, els mesos es consideraran de 30 dies. La puntuació corresponent per dia és de 0,84854403 punts  
  
5.2.2. Formació complementària. - (Puntuació màxima 15 punts). Es valorarà l'assistència i/o aprofitament a cursos de formació i de perfeccionament que tracten sobre matèries relacionades amb les funcions pròpies dels llocs objecte de la convocatòria i amb les funcions pròpies del Cos de tramitació processal i administrativa.  
La puntuació màxima en aquest apartat serà de 15 punts, a raó de 0,2 punts per cada 10 hores de formació rebuda.  
Les puntuacions finals màximes, sumades totes dues fases, seran de 105 punts.  
5.3. La totalitat de mèrits al·legats es valoraran a data 18 d'octubre de 2018.  
  
Sisena.- Sistemes d'acreditació de mèrits  
6.1 La Direcció General de Modernització i Relacions amb l'Administració de Justícia comprovarà d'ofici l'antiguitat en el cos i l'experiència professional  
6.2 Les dades corresponents als coneixements d'orals i escrits de valencià s'acreditaran mitjançant els certificats expedits per la Junta Qualificadora de Coneixements de Valencià o títols homologats.  
  
6.3 La formació complementària que s'al·legue com a mèrit es valorarà acreditant l'assistència i/o l'aprofitament dels cursos de formació i de perfeccionament organitzats, impartits o homologats per qualsevol institució o Administració Pública així com per les centrals sindicals en desenvolupament d'acords de formació subscrits amb les administracions públiques que guarden relació amb els mèrits avantdits.  
  
  
Setena. Comissió de valoració.  
7.1 L'òrgan col·legiat al qual correspon el desenvolupament d'aquest procés de provisió és la Comissió de valoració, està formada per 4 membres en representació de l'Administració convocant i designats per ella, dels quals almenys 1 serà funcionari/ària al servei de l'Administració de Justícia i 3 membres designats per les organitzacions sindicals més representatives, en els termes previstos en l'art. 50 del Reial decret 1.451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'Administració de Justícia, responent la seua selecció a criteris d'imparcialitat, professionalitat i paritat.  
  
7.2 En general, les actuacions de la Comissió de Valoració que requerisquen notificació als aspirants es faran públiques en la pàgina web de la Direcció General de Modernització i Relacions amb l'Administració de Justícia, i en la intranet de l'Administració de justícia.  
  
7.3 L'abstenció i la recusació dels membres de la Comissió de Valoració es regularà pel que disposen els articles 23 i 24 de la Llei 40/2015, d'1 d'octubre, de règim jurídic del sector públic.  
7.4 La Comissió de valoració és l'encarregada de proposar als candidats que hagen obtingut major puntuació, sumats els resultats de les fases de mèrits generals i de la fase de mèrits específics i, en cas d'empat, als candidats amb major puntuació en l'apartat d'antiguitat en el cos.  
  
Vuitena. Procediment.  
8.1 Transcorreguts els terminis previstos de presentació de sol·licituds, la Comissió de valoració elaborarà la proposta d'aspirants admesos i exclosos, amb indicació dels motius d'exclusió, que serà exposada conforme al que estableix el punt 7.2 de les bases.  
8.2 Realitzada la valoració dels mèrits previstos segons els sistemes d'acreditació que s'han establit en la base sisena, la Comissió de valoració elaborarà la proposta provisional de resolució del concurs, que serà exposada a fi que les persones interessades puguen formular, en el termini de cinc dies naturals, les observacions o reclamacions que consideren pertinents que es presentaran a través de l'adreça de Registre Electrònic de la Generalitat Valenciana que s'habilitarà en el moment de l'exposició de la proposta.  
8.3 La Comissió de valoració elaborarà la proposta definitiva de resolució del concurs, que elevarà a l'òrgan convocant a fi que, si escau, l'aprove i elabore la resolució definitiva del concurs.  
Novena. Règim d'impugnacions.  
Contra els actes definitius o de tràmit de la Comissió de Valoració, si aquests últims decideixen directament o indirectament el fons de l'assumpte, determinen la impossibilitat de continuar el procediment, produeixen indefensió o perjudici irreparable als drets i interessos legítims, les persones interessades poden interposar un recurs d'alçada davant aquest òrgan, en el termini d'un mes a comptar des de l'endemà de l'exposició pública, d'acord amb els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Deu. Resolució del concurs.  
10.1 El present concurs serà resolt en el termini màxim de tres mesos comptats des de l'endemà de finalització del termini per a la presentació de sol·licituds. La resolució es publicarà en el Boletín Oficial del Estado i en el Diari Oficial de la Generalitat Valenciana, on hi constaran els llocs de treball d'origen de les persones que obtinguen destinació i el lloc adjudicat en virtut del present concurs.  
10.2 El règim d'adjudicació de destins s'ajustarà a la normativa vigent.  
  
Onze. Terminis de formalització del cessament i presa de possessió.  
Els terminis de formalització del cessament i presa de possessió dels/les funcionaris/àries que hagen obtingut destí es concretaran en la Resolució per la qual es resolga el present concurs.  
  
  
ANNEX 2  
  
PROVÍNCIA D'ALACANT  
FISCALIA D'ÀREA BENIDORM-DÉNIA (BENIDORM)  
DENOMINACIÓ DEL LLOC: TRAMITACIÓ PROCESSAL I ADMINISTRATIVA  
DENOMINACIÓ DEL CENTRE DE DESTÍ: FISCALIA D'ÀREA DE BENIDORM-DÉNIA (LOCALITAT BENIDORM)  
FORMA DE PROVISIÓ: CONCURS ESPECÍFIC   
REQUISIT ESPECÍFIC: VALENCIÀ   
NOMBRE DE PLACES: 1